Curug Nangga inggih punika setunggaling curug ingkang wonten ing Dhusun Petahunan, Kecamatan Pekuncen, Kabupaten Banyumas. Curug Nangga wiwit dipuntepang kaliyan umum ing warsa 2015 medal media sosial. Curug Nangga dados setunggaling papan objek wisata enggal ing Kabupaten Banyumas, ing pundi unsur ingkang menarik para wisatawan inggih punika wontenipun pitu tingkat undakan toya terjun kados tangga kaliyan keinggilan piyambak-piyambak toya terjun nggadahi variasi wiwit 10-20 mèter. Bupati Banyumas, sasampunipun ndugini papan wisata puniki, nyumbang RP. 30 yuta ingkang bersumber saking dana anggaran pendapatan lan blanja laladan kangge pembangunan margi. Kejawi puniku, pamarintah Kabupaten Banyumas ndamel margi ingkang ngubungake antarobjek wisata ing laladan kasebat.

Aksesibilitas 
Curug Nangga gampil dipuncawel ngangge kendaraan pribadi utaminipun roda kalih. Saking margi nasional Tegal-Purwokerto ing Dhusun Cikawung, Kecamatan Pekuncen mboten tebih saking PO. Bis Sumber Alam wonten pertiggaan. Bilih saking arah Tegal belok tengen lan bilih saking Purwokerto belok kiwa. sampun wonten pitedah margi saking Dishub ing pertigaan kasebat. Lajeng tumuti margi kasebat saha pitedah margi ingkang wonten ngantos nglangkungi dhusun semedo lan bibar ing Dhusun Petahunan lan papan wisata Curug Nangga kangge parkir. Margi ingkang dipunlangkungi kelebet nggih kaliyan aspal nanging medan nanjak lan turunan. Saking papan parkir dipunlajengaken mlampah sekirane 1 kilometer kaliyan wekdal tempuh sekirane kirang saking 20 menit dumugi dhateng Curug Nangga.

Rujukan 

Papan wisata ing Jawa Tengah
WikiPlesir